CELEX: 62014CN0612
Language: da
Date: 2014-12-29 00:00:00
Title: Sag C-612/14: Anmodning om præjudiciel afgørelse indgivet af Handelsgericht Wien (Østrig) den 29. december 2014 — Stephan Naumann mod Austrian Airlines AG

16.3.2015   
            
            
               DA
            
            
               Den Europæiske Unions Tidende
            
            
               C 89/11
            
         Anmodning om præjudiciel afgørelse indgivet af Handelsgericht Wien (Østrig) den 29. december 2014 — Stephan Naumann mod Austrian Airlines AG
   (Sag C-612/14)
   (2015/C 089/12)
   Processprog: tysk
   
      Den forelæggende ret
   
   Handelsgericht Wien
   
      Parter i hovedsagen
   
   
      Sagsøger: Stephan Naumann
   
      Sagsøgt: Austrian Airlines AG
   
      Præjudicielle spørgsmål
   
   
               1)
            
            
               Skal kompensationsretten, som fastsat i artikel 7 i Europa-Parlamentets og Rådets forordning (EF) nr. 261/2004 af 11. februar 2004 (1), fortolkes således, at det drejer sig om et standardiseret kompensationskrav eller om en konventionalbod eller et erstatningskrav med karakter af straf (»punitive damage«) eller et krav, der følger af et opfyldelsesansvar og et ansvar for mangler, eller om en ret sui generis?
            
         
               2)
            
            
               Skal det i artikel 12, stk. 1, andet punktum, i Europa-Parlamentets og Rådets forordning (EF) nr. 261/2004 af 11. februar 2004 fastsatte fradrag af kompensationen fortolkes således, at det kun finder anvendelse på et yderligere kompensationskrav, som passageren har over for det transporterende luftfartsselskab, eller tillige på et yderligere kompensationskrav, som passageren har over for rejsearrangøren?
            
         
               3)
            
            
               Skal den yderligere kompensation, som passageren har i henhold til artikel 12 i Europa-Parlamentets og Rådets forordning (EF) nr. 261/2004 af 11. februar 2004, fortolkes således, at den også omfatter en ret efter nationale regler til nedsættelse af prisen (på grundlag af ansvar for mangler) i tilfælde af en flyforsinkelse?
            
         
               4)
            
            
               Kan en ret til nedsættelse af prisen (på grundlag af ansvar for mangler) og/eller en ret til erstatning, som rejsearrangøren efter nationale regler har givet passageren som kompensation for en flyforsinkelse, fratrækkes i en kompensationsret, som det transporterende luftfartsselskab i henhold til artikel 7 (Kompensationsret) i Europa-Parlamentets og Rådets forordning (EF) nr. 261/2004 af 11. februar 2004 skal give som kompensation for samme forsinkelse (artikel 12)?
            
         
               5)
            
            
               For så vidt et fradrag er muligt: Kan luftfartsselskabet altid foretage et sådant fradrag eller afhænger dette af, i hvilket omfang de nationale regler tillader fradraget, eller retten anser det for rimeligt?
            
         
               6)
            
            
               For så vidt nationale regler er relevante, eller retten skal træffe en skønsmæssig afgørelse: Skal der ved betalingen af en kompensation i henhold til forordningens artikel 7 kun kompenseres for de gener og det tab af tid, som passageren har lidt som følge af forsinkelsen, eller også for materielle skader?
            
         
      (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).